

**MAARDU LINNAVALITSUS**

**PLANEERIMIS- JA MAJANDUSOSAKOND**

|  |
| --- |
|  |
| TranspordiametValge 411413 Tallinninfo@transpordiamet.ee |    17.09.2025 nr 7-1.3/2700 |

**Vana-Narva mnt 8a kinnistu ja lähiala**

**detailplaneeringu esitamine kooskõlastamiseks**

Lugupeetud Transpordiameti esindaja

Maardu Linnavalitsus algatas Vana-Narva mnt 8a kinnistu ja lähiala detailplaneeringu (edaspidi detailplaneering) 07.06.2023 korraldusega nr 342. Detailplaneeringu koostamise eesmärk on jagada kinnistu kolmeks äri- ja tootmise krundiks, määrata kinnistutele ehitusõigus ja hoonestustingimused äri- ja tootmishoonetele, lahendada juurdepääsude, tehnovõrkude ja haljastuse küsimused. Planeeringuala suurus on ligikaudu 1,2 ha.

Planeeringulahendus näeb ette kolme krundi moodustamist, kaks äri- ja/või tootmismaa (liit)sihtotstarbega krunti ja üks ärimaa sihtotsatarbega krunt. Ärimaa krundile (pos nr 1) on ette nähtud ehitusõigus kuni ühele hoonele maksimaalse kõrgusega 6 m või 1 korrust, ehitisealuse pinnaga kuni 105 m2. Äri- ja/või tootmismaa kruntidele (pos nr 2 ja 3) on ette nähtud ehitusõigus kuni kolmele hoonele maksimaalse kõrgusega 14 m või 3 korrust, ehitisealuse pinnaga kuni 1700 m2 ja 3500 m2. Juurdepääs planeeringualale on 11608 Vana-Narva maanteelt (riigitee).

Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri- ja tootmise maa-ala (ÄT).

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 5 kohaselt tuleb planeering kooskõlastada Transpordiametiga, kui planeeringuala külgneb riigiteega või kui planeering hõlmab tegevusi riigitee kaitsevööndis.

Eelnevat arvesse võttes palume anda kooskõlastus Vana-Narva mnt 8a kinnistu ja lähiala detailplaneeringule.

Lugupidamisega

/allkirjastatud digitaalselt/

Danel Suurtamm

Osakonna juhataja

LISA: Vana-Narva mnt 8a kinnistu ja lähiala detailplaneering, 17.06.2025 versioon.

Annabel Mett-Mäelde 6060731

annabel.mett@maardu.ee